b'\n_START_ARTICLE_\nWilliam Sharp\n_START_SECTION_\nBakgrunn og virke\n_START_PARAGRAPH_\nSharp ble f\xc3\xb8dt i Paisley og utdannet p\xc3\xa5 Glasgow Academy og Universitet i Glasgow som han gikk p\xc3\xa5 i \xc3\xa5rene 1871 til 1872, men uten \xc3\xa5 ta noen grad. I 1872 fikk han tyfus. I l\xc3\xb8pet av 1874\xe2\x80\x931875 arbeidet han i advokatkontor i Glasgow. Hans helse br\xc3\xb8t sammen i 1876 og han ble sendt p\xc3\xa5 sj\xc3\xb8reise til Australia i h\xc3\xa5p om at det ville v\xc3\xa6re helsebringende. I 1878 fikk han en stilling i en bank i London. _NEWLINE_Han ble introdusert til maleren og poeten Dante Gabriel Rossetti av Noel Paton, og ble medlem av Rossettis litter\xc3\xa6re gruppe som ogs\xc3\xa5 telte Hall Caine, Philip Bourke Marston og Swinburne. Han giftet seg med sin kusine Elizabeth i 1884 og henga seg fra 1891 p\xc3\xa5 full tid til skrivingen samtidig som han reiste mye._NEWLINE_Omtrent p\xc3\xa5 denne tiden utviklet han en intens, romantisk, men kanskje aseksuell tiltrekning til Edith Wingate Rinder, en skribent for en keltisk-strebende sirkel i Edinburgh rundt figuren Patrick Geddes og kretsen \xc2\xabDe eviggr\xc3\xb8nne\xc2\xbb. Det var til Rinder (\xc2\xabEWR\xc2\xbb) som han trakk inspirasjon til for sitt forfatterskap som Fiona Macleod, og til henne som han dedikerte sin f\xc3\xb8rste MacLeod-roman, (Pharais, i 1894. Sharp hadde et komplekst og ambivalent forhold til W.B. Yeats i l\xc3\xb8pet av 1890-tallet, som en sentral spenning i \xc2\xabCeltic Revival\xc2\xbb, den keltiske fornyelse, ogs\xc3\xa5 kalt for \xc2\xabIrish Literary Revival\xc2\xbb, den irske litter\xc3\xa6re fornyelse, en gruppe som \xc3\xb8nsket \xc3\xa5 stimulere irsk litteratur. Yeats hadde opprinnelig funnet MacLeod akseptabel, men ikke Sharp! Det dualistiske forfatterskapet ble etterhvert en \xc3\xb8kende slitasje p\xc3\xa5 Sharp._NEWLINE_Sharp d\xc3\xb8de og ble begravd ved Castello di Maniace p\xc3\xa5 Sicilia i 1905. I 1910 utga Elizabeth Sharp en biografisk memoar i et fors\xc3\xb8k p\xc3\xa5 \xc3\xa5 forklare den kreative n\xc3\xb8dvendighet bak bedraget \xc2\xabMacLeod\xc2\xbb og redigerte ogs\xc3\xa5 en komplett utgave av ektemannens forfatterskap.'